钦定古今图书集成/理学汇编/学行典/第191卷 > 叶贯道
## 钦定古今图书集成/理学汇编/学行典/第191卷 > 叶贯道

按《瑞安县志》：“叶贯道，字公一，居郭公垟紫华山中。父
早丧，事母至孝。母尝病革，割股和剂者再，母服之皆
瘥。后母复病欲绝，仍龥天愿减己年以益母寿，母果。
后三年卒，人咸异之。既葬，筑万松山庵于墓左，祭扫
必痛哭呜咽。元兵劫掠乡里，横罹锋镝，遗骸暴露者
众，贯道命子堡聚而埋之，表曰‘同归之墓’。”晚岁优游，
号《义林逸史》。